André Bazin

**André Bazin** (18. huhtikuuta 1918 Angers,  Maine-et-Loire, Ranskan kolmas tasavalta – 11. marraskuuta 1958 Nogent-sur-Marne, Seine, Pariisi, Ranska) oli ranskalainen elokuva-arvostelija ja -esseisti. 

Bazin opiskeli opettajaksi vuosina 1938-1941 École normale supérieure de Saint-Cloud'ssa Pariisissa, mutta ei läpäissyt suullista opetusnäytettä änkytyksensä vuoksi. Hän aloitti elokuvasta kirjoittamisen vuonna 1943. Hän oli Ranskan kommunistisen puolueen jäsen vuodesta 1948 lähtien ja toimi aktiivisesti sen teollisuustyöläisten kulttuurituntemusta edistävässä Travail et Culture -järjestössä, jota hän oli ollut perustamassa vuonna 1944. Sen parista hän löysi tulevan aviopuolisonsa tv- ja elokuvatuottaja Janine Kirschin (1923-2003). Bazin perusti elokuvakerhon Pariisiin ja useita elokuvakerhoja mm. tehtaisiin Saksassa, Algeriassa ja Marokossa sekä osallistui Biarritzin elokuvajuhlien perustamiseen vuonna 1949. 

Bazin oli vuonna 1951 perustamassa elokuvalehteä Cahiers du cinéma yhdessä Jacques Doniol-Valcrozen ja toimittaja Joseph-Marie Lo Ducan kanssa. Hän toimitti lehteä kuolemaansa saakka. Hänen lehdessä vuosina 1958-1962 julkaistuista artikkeleistaan on koostettu neliosainen teos *Qu'est-ce que le cinéma?* (Mitä on elokuva?). 

André Bazin oli sairastanut tuberkuloosin sotavuosina ja kuoli 40-vuotiaana neljä vuotta sairastamaansa leukemiaan vuonna 1958. Hänet on haudattu Nogent-sur-Marnen hautausmaalle.

Bazin julkaisi merkittäviä esseitä elokuvateoriasta, ja hänellä oli merkittävä vaikutus moniin nuoriin ranskalaisiin ohjaajiin ja ”uuteen aaltoon”. François Truffaut'n elokuva *[[400 kepposta]]* on omistettu Bazinille.

## Tuotanto
* Bazin, André: *André Bazin: Selected Writings 1943–1958* (Timothy Barnard, käännös) Caboose, Montreal,  Canada 2018. 
* Bazin, André. (1967–1971). *What is cinema? Vol. 1 & 2* (Hugh Gray, käännös, toim.) University of California Press, Berkeley, USA. 
* Bazin, André: *Jean Renoir* (François Truffaut, Toim.; W. W. Halsey II & William H. Simon, käännös). Simon and Schuster, New York,  USA 1973. 
* Bazin, André: *Orson Welles: a critical view*. Harper and Row, New York 1978. 
* Andrew, Dudley: *André Bazin.* Oxford University Press, New York 1978. 
* Bazin, André: *French cinema of the occupation and resistance: The birth of a critical esthetic* (François Truffaut, toim., Stanley Hochman, käännös) F. Ungar Pub. Co. New York, 1981. 
* Bazin, André: *The cinema of cruelty: From Buñuel to Hitchcock* (François Truffaut, toim.; Sabine d'Estrée, käännös) Seaver Books, New York 1982. 
* Bazin, André: *Essays on Chaplin* (Jean Bodon, käännös, toim.) University of New Haven, New Haven, Connecticut, USA 1985. LCCN 84-52687
* Bazin, André: *Bazin at work: Major essays & reviews from the forties and fifties* (Bert Cardullo, toim., käännös; Alain Piette, käännös) Routledge, New York 1996. (HB)  (PB) 
* Bazin, André: *French cinema from the liberation to the New Wave, 1945–1958* (Bert Cardullo, toim.) Peter Lang Pub Inc, 2005. . UNO Press, University of New Orleans Press, [New Orleans, La.], ©2012 
* ''André Bazin and Italian Neorealism'' (toim. Bert Cardullo). Continuum International Publishing Group, New York & London, 2011. 

* *La politique des auteurs*, toim. André Bazin. Robert Bressonin, Jean Renoirin, Luis Buñuelin, Howard Hawksin, Alfred Hitchcockin, Fritz Langin, Orson Wellesin, Michelangelo Antonionin, Carl Theodor Dreyerin ja Roberto Rossellinin haastatteluja. (ranskaksi)
* *Qu'est-ce que le cinéma?* (4 osaa), André Bazin, alkuperäinen julkaisu 1958–1962 (1958, 1959, 1961, 1962). Uusinta painos: Les Éditions du Cerf, 2003.

: *I, Ontologie et langage*, 1958
: *II, Le cinéma et les autres arts*, 1959
: *III, Cinéma et sociologie*, 1961
: *IV, Une esthétique de la Réalité : le néo-réalisme*, 1962
* *André Bazin – Écrits complets* (2 osaa), éditions Macula, 2018

### Suomennettu tuotanto
* Bazin, André: *Mitä elokuva on?* Toim. Peter von Bagh ja Sakari Toiviainen. Suom. Annikki Malinen. WSOY, Helsinki 1973. 
* Bazin, André: *Elokuvan mestareita.* Toim. Peter von Bagh. Suom. Annikki Suni, Satu Laaksonen, Eija Pokkinen. Love Kirjat, Helsinki 1982. 
* Bazin, André: *Elokuvan lajit.* Toim. Peter von Bagh. Suom. Kirsi Kinnunen, Sakari Toiviainen, Leena Kirstinä. Love Kirjat, Helsinki 1990. 

## Lähteet

## Kirjallisuutta
* Hirvonen, Ilpo: ”Totaalisen toiseuden arvoitus: André Bazin 100 vuotta”. *Filmihullu* 2/2018.